Liderul formației Phoenix, Nicu Covaci, operat de urgență pe creier, în Timișoara. "Nicu a trecut cu succes încā un obstacol major".
Liderul trupei timişorene Phoenix, Nicu Covaci, în vârstă de 76 de ani, a fost operat de urgenţă pe creier, vineri, la Spitalul Judeţean Timişoara.
Nicu Covaci, liderul formației Phoenix, operat de urgență pe creier/Foto: Nicu Covaci Facebook.com
Formaţia Phoenix a transmis un mesaj pe pagina oficială de Facebook a lui Nicu Covaci, explicând că nu s-au oferite date despre situaţia actuală a acestuia "din raţiuni obiective şi pentru a proteja starea lui".
"Nicu a trecut cu succes (încā) un obstacol major", au transmis colegii de trupă ai artistului
"Din raţiuni obiective şi pentru a proteja starea lui Nicu, nu am oferit informaţii despre situaţia actuală. Nicu a trecut cu succes (încă) un obstacol major! A suferit o intervenţie chirurgicală delicată, încheiată cu bine! Prezentăm mulţumiri echipei medicale şi tuturor prietenilor care au fost aproape în aceste momente determinante! Lui îi urăm un sincer: Hai, înapoi pe scenă!", se arată într-o postare pe pagina de socializare a trupei Phoenix.
Potrivit unor surse, problemele de sănătate ale solistului trupei Phoenix au apărut în urmă cu câteva săptămâni, când a început să aibă amorţeli la faţă şi probleme cu vederea. Examinarea RMN a indicat un proces expansiv intracranian. Formaţiunea tumorală a fost extirpată chirurgical cu succes.
Citiți monitorulcj.ro și pe Google News
CITEȘTE ȘI: